Walter Warlimont

**Walter Warlimont** je rođen 3. oktobra 1894 u Osnabrücku, a umro je 9. oktobra 1976 u Kreuth na jezeru Tanger. Bio je oficir Njemačke vojske i završio je karijeru kao general artiljerije u vodnom štabu njemačke vojske (*Wehrmachtsführungsstab*). Poslije Drugog svjetskog rata, Warlimont nastavlja karijeru u vojsci savezne republike Njemačke, da bi je završio kao njemački vezni oficir u štabu sjeverno atlanskog pakta (*NATO*) u činu generala artiljerije.

## Vojna biografija 
* 1913. Maturira u februaru na humanističkoj gimnaziji i odlazi u pješadijski artiljerijski regiment Straßbourg i. E.
* 1914. Završava u maju ratnu školu u Danzigu da bi u junu dobio čin poručnika.
* 1914.-1918. Komandant topovske baterije i ađutant na ratištima Prvog svjetskog rata u Italiji i Francuskoj
* 1918. Viši poručnik (*Oberleutnant*, Njemački poručnik odgovara našem potporučniku a potporučnik- *Vizeleutnant* bivšem zastavniku prve klase) u dobrovoljačkom korpusu "Märcker" a potom preuzimanje u jedinice tzv. Reichswehr (*Reichswehr* prethodnica *Wehrmachta* između prvog i drugog svjetskog rata) u artiljerijski regiment 6. u Mindenu/Westfalen
* 1922. Dobiva prekomandu i kurs štabskih oficira za pomoć Führer-u
* 1926. Poslije tromjesečne obuke engleskog jezika, prekomanda u generalštab, na početku kao 2. ađutant kod šefa uprave trupa (*Truppenamt*) poslije u odjeljenju "strane vojske" u ministarstvu odbrane, čin kapetana artiljerije,
* 1929. Jednogodišnji studij na West Pointu u SAD-u
* 1930.-1933. Šef topovske baterije u artiljerijskom regimentu 1. Allenstein,
* 1935. Major i šef odjeljenja za vojnu nabavku u ministarstvu privrede,
* 1936. Kao vojni opunomoćenik ministra za rat, poslanik u štabu generala Franca u Španiji, čin potpukovnika
* 1937.-1938. Komandant II. odjeljenja, artiljerijskog regimenta 34. Trier, poslije toga komandant artiljerijskog regimenta 26. Düsseldorf, pukovnik
* 1938. Prekomanda u generalštab, kao šef odjeljenja za odbranu u generalštabu
* 1939.-1944. Zamjenik šefa štaba kopnene vojske (*Wehrmachtsführungsstab*) u ovom vremenu unaprijeđen preko generalmajora, generalpukovnika do čina generala artiljerije 
* 1944. Od septembra poslan u rezervu i nije više bio aktivan u vojnoj službi

## Odlikovanja 
* Željezni križ prve i druge klase (*Eisernes Kreuz I. i II. *)
* Viteški križ (*Ritterkreuz zum Eisernen Kreuz*)
* Hrastovi vijenac i mačevi uz viteški križ ( *Eichenlaub mit Schwertern zum Ritterkreuz* )

## Njegovi zadaci 
Warlimont je jedan od oficira koji su u generalštabu Wermachta razradili plan napada na Sovjetski Savez. Osim toga je tužen za učešće na komesarskoj naredbi (*Kommissarbefehl*) kojim Hitler naređuje ubijanje svih političkih (komunističkih) komesara pri zarobljavanju i to na licu mjesta. Pri atentatu na Hitlera 20. jula 1944. koji je izveden od Stauffenberga, Warlimont je ranjen u ruku. Po nekim izvorima on je taj oficir koji je slučajno pomjerio tašnu sa bombom, i tako neznajući spriječio ubistvo Hitlera. Poslije jedne posjete frontu u Francuskoj u augustu 1944, on, kao i Rommel, vidi da je rat izgubljen. Kada je to primijetio nasuprot Jodlu, ovaj daje skupljati kompromitirajući materijal na čijem uvidu Hitler gubi povjerenje u Warlimonta i otpušta ga u rezervu.

Na Nürnberškim procesima, Warlimont je osuđen na doživotnu robiju da bi ova presuda bila prepravljena na 18 godina. 1954. je otpušten iz zatvora i nastavlja svoju karijeru u vojsci Savezne Republike Njemačke.

## Također pogledajte 
* Kommandobefehl

## Vanjski linkovi 
*Hitlerove poslušne jedinice

Kategorija:Drugi svjetski rat
Kategorija:Generali Wehrmachta
Kategorija:Biografije, Osnabrück
Kategorija:Rođeni 1894.
Kategorija:Umrli 1976.